מוניקה ברברו

מוניקה ברברו (באנגלית: Monica Barbaro; נולדה ב-17 ביוני 1990) היא שחקנית אמריקאית. היא ידועה בתפקידיה הקולנועיים בסרטים "הקתדרלה" (אנ') ו"אהבה בשחקים: מאווריק". היא גם הופיעה בתפקידים ראשיים בסדרות הטלוויזיה "UnREAL", "שיקגו JUSTICE", "השוטר הטוב" ו"פובאר".

בשנת 2025, הייתה מועמדת לפרס אוסקר לשחקנית המשנה הטובה ביותר על משחקה בסרט "אנונימי לגמרי".

 ראשית חייה 
ברברו נולדה ב-17 ביוני 1990, בסן פרנסיסקו, קליפורניה. היא גדלה במיל ואלי, קליפורניה, שם סיימה את לימודיה בבית הספר התיכון טמלפייס בשנת 2007. הוריה התגרשו כשהייתה ילדה. היא החלה לרקוד בגיל צעיר והמשיכה ללימודי בלט. תוך כדי לימודי משחק, השלימה תואר בריקוד בבית הספר לאמנויות טיש של אוניברסיטת ניו יורק. לאחר שסיימה את לימודיה ב-2010, החליטה להמשיך במשחק וחזרה לסן פרנסיסקו, שם למדה בבית הספר למשחק בוורלי הילס פלייהאוס.

 קריירה 
ברברו זכתה לתשומת לב ב-2013 על תפקידה הראשי בסרט "It's Not About the Nail", קומדיה ויראלית קצרה על תקשורת בנישואים. תפקידה הגדול הראשון בטלוויזיה היה גילום דמותה של יעל בעונה השנייה של סדרת הטלוויזיה Unreal. בהמשך הצטרפה לצוות השחקנים בתפקיד אנה ואלדז בסדרת הדרמה המשפטית של NBC "שיקגו JUSTICE", ספין אוף של דיק וולף בזיכיון שיקגו.

ב-2018 גילמה את קורה ואסקז בסדרה "השוטר הטוב" של נטפליקס, לצד ג'וש גרובן וטוני דנזה.

בין 2018 ל-2019 היה לה תפקיד בסיטקום "ABC "Splitting Up Together.

שנת 2022, גילמה את סגן נטשה "פניקס" טרייס, טייסת בשובר הקופות "אהבה בשחקים: מאווריק" בכיכובו של טום קרוז.

בשנת 2023 כיכבה בקומדיה הרומנטית "בחצות". הסרט זכה לביקורות מעורבות, אך ברברו זכתה לשבחים על הופעתה. בהיותה רקדנית מקצועית, הופיעה בסצנה שכללה את שני הכוכבים בריקוד המשלב סלסה וטנגו.

ב-2023 החלה לשחק בסדרה של נטפליקס "פובאר" כאמה ברונר, בתו של לוק ברונר בגילומו של ארנולד שוורצנגר.

בספטמבר 2024 נבחרה לרשימת "עשרת השחקנים שכדאי לעקוב אחריהם" של המגזין "וראייטי" לשנת 2024.

בשנת 2024 גילמה את זמרת הפולק ג'ואן באאז בסרטו הביוגרפי של ג'יימס מנגולד על בוב דילן, "אנונימי לגמרי", בכיכובו של טימותי שאלאמה. על תפקידה בסרט הייתה מועמדת לפרס אוסקר לשחקנית המשנה הטובה ביותר.

בשנת 2025 הופיעה ברשימת טיים 100 נקסט של מגזין טיים.

 פילמוגרפיה 
 קולנוע 
שנה סרט תפקיד הערות 2013 Bullish אווה 2021 הקתדרלה (אנ') לידיה דמרוש 2022 אהבה בשחקים: מאווריק נטשה "פניקס" טרייס I'm Charlie Walker פגי 2023 At Midnight סופי ויילדר2024אנונימי לגמריג'ואן באאזמועמדת פרס אוסקר לשחקנית המשנה הטובה ביותר (2025)
מועמדת פרס גילדת שחקני המסך לשחקנית המשנה הטובה ביותר (אנ') (2025)2026Crime 101 TBAArtificial

 טלוויזיה 
שנה סדרה תפקיד הערות 2015 Stitchers ברנדה 'בנטלי' מילר פרק: "The Root of All Evil" 2016 הוואי חמש-אפס אלה קוהא פרק: "Ke Koa Lokomaika'i" המדריך לגבר (אנ') אשה פרק: "How to Survive Working with Friends" Unreal יעל תפקיד ראשי (עונה 2), 10 פרקיםהאקסית המטורפתברנדיפרק: "Why Is Josh in a Bad Mood?, Notorious קלואי אדוארדס פרק: "Tell Me a Secret" 2016–2017 שיקגו PD אנה ואלדז 4 פרקים 2017 שיקגו JUSTICE אנה ואלדז תפקיד ראשי; 13 פרקיםMunkey in the Cityאווטסדרת רשת; 3 פרקים נשק קטלני (אנ') נורה קופר פרק: "Flight Risk" 2018 השוטר הטוב קורה ואסקז תפקיד ראשי; 10 פרקים 2018–2019  ליסה אפל 13 פרקים 2019 סטאמפטאון (אנ') ליז מלרו 4 פרקים 2023–הווה פובאר אמה ברונר תפקיד ראשי; 16 פרקיםTBAצבא המתים: וגאס האבודהמוניקהסדרת אנימציה עתידית של נטפליקס

 משחקי וידאו 
שנה משחק תפקיד הערות 2023 Forspoken אודן קיןתפקיד קולי;

 קישורים חיצוניים 

 הערות שוליים 

קטגוריה:שחקניות קולנוע וטלוויזיה אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:אמריקאים ממוצא ניקרגואי
קטגוריה:אמריקאיות ממוצא מקסיקני
קטגוריה:אמריקאים שהופיעו ברשימת טיים 100 נקסט
קטגוריה:אמריקאיות שנולדו ב-1990